smcproject/ml-wiki-sentences huggingface dataset:
പെൽവിക് കോശജ്വലന രോഗവും സിസ്റ്റുകൾക്ക് കാരണമായേക്കാം.
അപൂർവ്വമായി, സിസ്റ്റുകൾ അണ്ഡാശയ ക്യാൻസറിന്റെ ഒരു രൂപമായിരിക്കാം.
അൾട്രാസൗണ്ട് ഉപയോഗിച്ചുള്ള പെൽവിക് പരിശോധനയിലൂടെയോ കൂടുതൽ വിശദാംശങ്ങൾ ശേഖരിക്കുന്നതിന് ഉപയോഗിക്കുന്ന മറ്റ് പരിശോധനകളിലൂടെയോ ആണ് രോഗനിർണയം നടത്തുന്നത്.
മിക്കപ്പോഴും, സിസ്റ്റുകൾ കാലക്രമേണ നിരീക്ഷിക്കപ്പെടുന്നു.
അവ വേദന ഉണ്ടാക്കുകയാണെങ്കിൽ, പാരസെറ്റമോൾ (അസെറ്റാമിനോഫെൻ) അല്ലെങ്കിൽ ഐബുപ്രോഫെൻ പോലുള്ള മരുന്നുകൾ ഉപയോഗിക്കാം.
പതിവായി രോഗം ബാധിക്കുന്നവരിൽ കൂടുതൽ സിസ്റ്റുകൾ ഉണ്ടാകുന്നത് തടയാൻ ഹോർമോൺ ഗർഭനിരോധന മാർഗ്ഗം ഉപയോഗിക്കാം.
എന്നിരുന്നാലും, നിലവിലെ സിസ്റ്റുകളുടെ ചികിത്സയായി ജനന നിയന്ത്രണത്തെ തെളിവുകൾ പിന്തുണയ്ക്കുന്നില്ല.
കുറച്ച് മാസങ്ങൾക്ക് ശേഷവും അവ അപ്രത്യക്ഷമാകുകയോ വലുതാകുകയോ അസാധാരണമായി തോന്നുകയോ വേദന ഉണ്ടാക്കുകയോ ചെയ്താൽ ശസ്ത്രക്രിയയിലൂടെ അവ നീക്കം ചെയ്യാവുന്നതാണ്.
കേരളാ സ്റ്റേറ്റ് സിവിൽ സപ്ലൈസ് കോർപ്പറേഷൻ
കേരളത്തിലെ പൊതുവിതരണരംഗത്ത് പ്രവർത്തിച്ചു വരുന്ന സർക്കാർ ഉടമസ്ഥതയിലുള്ള ഒരു കമ്പനി ആണ്‌ കേരളാ സ്റ്റേറ്റ് സിവിൽ സപ്ലൈസ് കോർപ്പറേഷൻ .
ഇത് സപ്ലൈകോ എന്ന പേരിൽ കൂടുതലായി അറിയപ്പെടുന്നു.
സംസ്ഥാനത്താകമാനം വ്യാപിച്ചുകിടക്കുന്ന വില്പനശാലകൾ വഴി മിതമായ വിലയ്ക്ക് അത്യാവശ്യസാധനങ്ങൾ ഈ സംരംഭം മുഖേന വിതരണം ചെയ്യുന്നു.
1974 -ലാണ് കേരളാ സ്റ്റേറ്റ് സിവിൽ സപ്ലൈസ് കോർപ്പറേഷൻ സ്ഥാപിതമായത്.
'അവശ്യസാധനങ്ങൾ ഏവർക്കും കയ്യെത്തും ദൂരത്ത്' എന്നതാണ്‌ കേരളാ സ്റ്റേറ്റ് സിവിൽ സപ്ലൈസ് കോർപ്പറേഷന്റെ   മുദ്രാവാക്യം .
കൊച്ചിയിലാണ് ‌ കേരളാ സ്റ്റേറ്റ് സിവിൽ സപ്ലൈസ് കോർപ്പറേഷന്റെ ആസ്ഥാനം .
കേരളാ സ്റ്റേറ്റ് സിവിൽ സപ്ലൈസ് കോർപ്പറേഷന്റെ ഔദ്യോഗിക വെബ്സൈറ്റ്
കേരളാധുനികത
ആധുനികത കേരള സമൂഹത്തിൽ ചെലുത്തിയ സ്വാധീനങ്ങളെയാണ് പൊതുവേ 'കേരളാധുനികത' എന്ന പദം സൂചിപ്പിക്കുന്നത്.
പതിനഞ്ചാം നൂറ്റാണ്ടിൻറെ അവസാനം (പോർച്ചുഗീസ് ആഗമനം) മുതൽ ബ്രിട്ടീഷ്‌ ഭരണം സജീവമാകുന്നതിന് തൊട്ടു മുൻപുള്ള കാലം വരെയ്ക്കും (പതിനെട്ടാം നൂറ്റാണ്ട്) കേരളത്തിൽ ആധുനികതയുടെ അരംഭകാലമായും, പതിനെട്ടാം നൂറ്റാണ്ടിൻറെ അവസാന പാദം മുതൽ ഇരുപതാം നൂറ്റാണ്ടിൻറെ പകുതി വരെയുള്ള കാലം കൊളോണിയൽ ആധുനികതയുടെ കാലമായും ഗണിക്കപ്പെടുന്നു.
കേരള സമൂഹത്തിൻറെ സമൂല പരിവർത്തനത്തിന് ആധുനികതയുടെ വരവ് കാരണമായി.
കേരളമെന്ന ഭൂപ്രദേശത്ത് നിലവിലിരുന്ന ഭരണ രൂപങ്ങൾ, ജാതി ബന്ധങ്ങൾ, ഭൂമിയുടെ ഉപയോഗം, അറിവിൻറെ വിവിധ രൂപങ്ങൾ, ലിംഗപദവികൾ, കുടുംബം , സാമ്പത്തിക വിനിമയം, ഉല്പാദന ബന്ധങ്ങൾ, സാഹിത്യം , കല , സാങ്കേതികവിദ്യ തുടങ്ങി സർവ്വ മേഖലകളെയും ആധുനികത ആഴത്തിൽ സ്പർശിച്ചു.
അധിനിവേശ കാലഘട്ടത്തിൽ ആധുനികത കേരളമെന്ന ഭൂപ്രദേശത്തു സജീവമായതെങ്ങിനെ എന്നത് അധിനിവേശാനന്തര പഠനങ്ങളുടെ പ്രധാന അന്വേഷണവിഷയമാണ്.
മലയാളികൾ എന്ന ഭാഷാതന്മതന്നെ രൂപപ്പെട്ടത് അധിനിവേശ കാലത്തെ പുതു യുക്തികൾക്കും സാമൂഹിക പ്രക്രിയകൾക്കും അനുരൂപമായിട്ടയിരുന്നു എന്നാ പൊതുധാരണ കേരളാധുനികതയെ ' മലയാളി ആധുനികത' എന്ന് വിശേഷിപ്പിക്കുന്നതിലേക്ക് ചില പണ്ഡിതരെ പ്രചോദിപ്പിച്ചിട്ടുണ്ട്.
തുടർ വായനക്ക്
ജെ ദേവിക.
കുലസ്ത്രീയും ചന്തപ്പെണ്ണം ഉണ്ടായതെങ്ങിനെ?
ക്ലോഡ്‌ അൽവാരിസ്.
അധിനിവേശത്തിൻറെ അഞ്ഞൂറ് വർഷങ്ങൾ .
↑ ഉദാഹരണത്തിന് ജെ. ദേവിക , ഉദയകുമാർ , http://cisa-wits.org.za/prof-dilip-menon/ തുടങ്ങിയവരുടെ എഴുത്തുകൾ കാണുക.
കേരളാ ലാൻഡ് ഡവലപ്പ്മെന്റ് കോർപറേഷൻ ലിമിറ്റഡ്
കേരള സർക്കാർ സംയോജിപ്പിച്ചുണ്ടാക്കിയ സംരംഭമായാണു് കേരളാ ലാൻഡ് ഡവലപ്പ്മെന്റ് കോർപറേഷൻ ലിമിറ്റഡ് (കെ.എൽ. ഡി.സി.) 1972-ൽ രൂപീകരിച്ചത്.
കേരളത്തിലെ കര വികസനവും അനുബന്ധ പ്രവർത്തികൾക്കും കാർഷിക മേഖലയുടെ സമഗ്രമായ വികസനത്തിനും വേണ്ടിയാണ് കെ.എൽ. ഡി.സി. സ്ഥാപിതമായത്.
അവലംബം http://www.kldc.org/index.htm Archived 2013-12-21 at the Wayback Machine .
കേരളാധീശ്വരപുരം
മലപ്പുറം ജില്ലയിലെ തിരൂർ താലൂക്കിലുള്ള താനൂർ ബ്ലോക്ക് പഞ്ചായത്തിലുൾപ്പെടുന്ന താനാളൂർ ഗ്രാമപഞ്ചായത്തിലെ ഒരു പ്രസിദ്ധമായ ഗ്രാമമാണ് കേരളാധീശ്വരപുരം .
പ്രാചീനകേരളത്തിന്റെ മദ്ധ്യഭാഗം എന്നു് വിശേ‍ഷിപ്പിക്കപ്പെട്ട കേരളാധീശ്വരപുരം ശ്രീകൃഷ്ണ ക്ഷേത്രം ഈ  കേരളാധീശ്വരപുരം ഗ്രാമത്തിലാണ് സ്ഥിതി ചെയ്യുന്നതു്.
കെ.പുരം എന്ന ചുരുക്കനാമത്തിലാണ് കേരളാധീശ്വരപുരം ഇന്ന് പ്രചാരത്തിലുള്ളത്.
676307 പിൻകോഡ് ആയി നിലവിൽ കെ.പുരം ബ്രാഞ്ച് പോസ്റ്റ്ഓഫീസ് ഇവിടെ സ്ഥിതിചെയ്യുന്നുമുണ്ട്.
അവലംബം https://www.postoffices.co.in/kerala-kl/keraladheeswarapuram-tirur-07-malappuram/
കേരളാഹൗസ് ഇംഗ്ലീഷ് വിലാസം https://ml.wikipedia.org/wiki/Kerala_House കേരളാഹൗസ് വളപ്പിൽ സ്ഥിതി ചെയ്യുന്ന കൊച്ചിൻ ഹൗസ്
കേരളത്തെ പ്രതിനിധീകരിച്ച് കേരളത്തിനു പുറത്തുള്ള ഏറ്റവും പ്രധാനപ്പെട്ട ഔദ്യോഗിക കേന്ദ്രമാണ് ന്യൂഡൽഹിയിൽ സ്ഥിതി ചെയ്യുന്ന കേരളാഹൗസ് .
രാജ്യത്തെ ഓരോ സംസ്ഥാനങ്ങൾക്കും അവരവരുടെ സംസ്ഥാനത്തെ പ്രതിനിധീകരിച്ച് തലസ്ഥാനനഗരിയിൽ ഔദ്യോഗിക വസതികളും സാംസ്കാരിക കേന്ദ്രങ്ങളും ഉണ്ട്.
ന്യൂഡൽഹിയുടെ ഹൃദയഭാഗത്ത് ജന്തർ മന്ദിർ റോഡിലെ പ്ലോട്ട് നംബർ മൂന്നിലാണ് കേരളത്തിന്റെ ഔദ്യോഗിക വസതിയായ കേരളാ ഹൗസ് സ്ഥിതി ചെയ്യുന്നത്.
സർക്കാർ പ്രതിനിധികൾക്കും സർക്കാർ ശുപാർശയുമായി വരുന്നവർക്കും താമസ-ഭക്ഷണ സൗകര്യങ്ങളും ഇവിടെ ലഭിക്കും.
കേരള സർക്കാരിന്റെ പൊതുഭരണ വകുപ്പിന്റെ കീഴിലാണ് കേരളാ ഹൗസ് വരുന്നത്.
മുംബൈ,ചെന്നൈ എന്നിവിടങളിലെ കേരളാഹൗസുകൾ ടൂറിസം വകുപ്പിന്റെ കീഴിലാണ്.
കൊൽക്കത്ത ആഗ്ര ബാംഗ്ലൂർ ജയ്പൂർ എന്നിവിടങ്ങളിൽ കേ
രള ഹൗസുകൾ നിർമ്മിക്കാൻ പദ്ധതിയുണ്ട്
കേരളാഹൗസിന്റെ പരമാധികാരി റെസിഡന്റ്റ് കമ്മീഷണർ ആണ്.
ഭരണകാര്യങ്ങളിൽ അദ്ദേഹത്തെ സഹായിക്കുന്നതിനായി ഒരു അഡീഷണൽ റെസിഡന്റ്റ് കമ്മീഷണർ കൂടി ഉണ്ട്.
സംസ്ഥാന സർക്കാരും കേന്ദ്രഗവണ്മെന്റും തമ്മിലുള്ള സുഗമമായ ആശയവിനിമയം നടത്തുന്നതിനും സമയബന്ധിതമായി നടപടികൾ എടുക്കന്നതിനുമായി ഒരു ലെയ്സൻ ഓഫീസും, സുപ്രീംകോടതിയുടെയും മറ്റു നാഷണൽ ട്രിബ്യൂണലുകൾ, ഫോറങ്ങൾ എന്നിവയിലെ സംസ്ഥാന സർക്കാർ കക്ഷിയായ കേസുകളുടെ സമയബന്ധിതമായ മേൽനോട്ടത്തിനായി ഒരു നിയമ വിഭാഗവും ഇവിടെ പ്രവർത്തിക്കുന്നു.
ഇവ കൂടാതെ കേരള ഇൻഫർമേഷൻ വകുപ്പിന്റെ കീഴിലുള്ള ഒരു ഇൻഫർമേഷൻ ഓഫീസും ഉണ്ട്.
കേരളഹൗസിലെ ഗസ്റ്റ്ഹൗസിന്റെ ചുമതല കണ്ട്രോളാർ എന്ന ഉദ്യോഗസ്ഥനിൽ നിക്ഷിപ്തമായിരിക്കന്നു.
ഇദ്ദേഹത്തിന്റെ കീഴിൽ പ്രോട്ടോകോൾ വിംഗ്, ഹൗസ് കീപ്പിംഗ്,കേറ്ററിംഗ് മുതലായ പ്രവർത്തിക്കുന്നുണ്ട്.
കേരള ഹൗസിന്റെ തന്നെ ഭാഗമായ കെ.ജി മാർഗിൽ സ്ഥിതിചെയ്യുന്ന ട്രാവൻകൂർ പാലസിൽ കേരളാ ടൂറിസം ഇൻഫോർമേഷൻ ഓഫീസ്, കെൽട്രോൺ, കെ എസ്സ് ഇ ബി, നോർക, എസ.
ബി.ടി, മലയാളം മിഷൻ ഗ്രന്ഥശാല എന്നിവ കൂടാതെ അന്തർ സംസ്ഥാന നദീജല തർക്കങ്ങളിൽ കേരള താത്പര്യങ്ങൾ സംരക്ഷിക്കുന്നതിനായി ഒരു കാവേരി സെല്ലും പ്രവർത്തിക്കുന്നുണ്ട്.
ഡെൽഹി കേന്ദ്രീകരിച്ച് സ്ഥാവരവസ്‌തുകൈമാറ്റ കച്ചവടം (real estate business) നടത്തി വന്നിരുന്ന പഞ്ചാബി സ്വദേശി സുജൻ സിങ്  അദ്ദേഹത്തിന്റെ ഔദ്യോഗികവസതി ആയി പണികഴിപ്പിച്ചതായിരുന്നു ഈ മന്ദിരം.
1911-ൽ ബ്രിട്ടീഷ് ഇന്ത്യയുടെ തലസ്ഥാന നഗരിയായി ഡൽഹിയെ പ്രഖ്യാപിച്ചപ്പോൾ സുജൻ സിങും അദ്ദേഹത്തിനടെ മകൻ ശോഭാ സിങും  ന്യൂഡൽഹിയിലെ നിർമ്മാണ പ്രവർത്തനങ്ങളുടെ പ്രധാന കരാറുകാരായി മാറി.
1911-ൽ ഈ കെട്ടിടത്തിന്റെ പ്രധാനപണികൾ പൂർത്തീകരിച്ചിരുന്നു. 'വൈകുണ്ഠം' എന്ന പേരിലാണ് ഇത് അക്കാലത്ത് അറിയപ്പെട്ടിരുന്നത്.
അക്കാലത്തെ ഒരു പ്രധാന അതിരടയാളമായിരുന്നു (landmark) ഈ കെട്ടിടം.
1920-ൽ അന്നത്തെ കൊച്ചിരാജാവായിരുന്ന രാജാ രാമവർമ്മ മഹാരാജാവ്  ഈ കെട്ടിടം ശോഭാസിങിൽ നിന്നും വാങ്ങിച്ചു പുതുക്കിപണിതു.
മഹാരാജാവ് ന്യൂഡൽഹി സന്ദർശിക്കുമ്പോൾ താമസിക്കാനുള്ള താവളമായി ഇതു മാറി.
ഇന്ത്യയ്ക്ക് സ്വാതന്ത്ര്യം ലഭിച്ചപ്പോൾ കൊച്ചി രാജ്യം ഇന്ത്യൻ യൂണിയനിൽ ലയിച്ചതോടെ വൈകുണ്ഠം എന്ന ഈ കെട്ടിടം കേരളസംസ്ഥാനത്തിന്റെ സ്വത്തായി മാറുകയും കേരളാ ഹൗസ് എന്ന പേരു വരികയും ചെയ്തു.
Kerala House എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരളാം കുണ്ട് വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Keralamkund_Falls
കേരളാംകുണ്ട്വെള്ളച്ചാട്ടം
മലപ്പുറം ജില്ലയുടെ വടക്കുകിഴക്കെ അതിർത്തിയിൽ സൈലന്റ് വാലി നാഷണൽ പാർക്കിനോടടുത്ത് കരുവാരക്കുണ്ട് എന്ന സ്ഥലത്ത് 1350 അടി ഉയരമുള്ള കുമ്പൻ മലയുടെ അടിവാരത്തിലാണ് കേരളാംകുണ്ട് വെള്ളച്ചാട്ടം സ്ഥിതി ചെയ്യുന്നത്.
വേനലിലും തണുത്ത കാലാവസ്ഥയാണ് ഇവിടെ അനുഭവപ്പെടുന്നത്.
ഉദ്ഘാടനംചെയ്ത് ആറുമാസത്തിനിടെ സന്ദർശിച്ചത് 35,000 സഞ്ചാരികളാണ് ഇവിടെ സന്ദർശിച്ചത്.
ഉയരത്തിൽനിന്നുള്ള വെള്ളച്ചാട്ടത്തിനുകുറുകെ നിർമിച്ച ഇരുമ്പുപാലമാണ് മുഖ്യ ആകർഷണം.
പ്രകൃതി രമണീയത
മനോഹരമായ കാടിനിടിക്ക തോട്ടങ്ങൾക്ക് നടുവിലാണ് ഈ പ്രകൃതിരമണീയമായ് വെള്ളച്ചാട്ടം സ്ഥിതിചെയ്യുന്നത്.
വളരെ ഉയരത്തുനിന്നും കുത്തനെ താഴോട്ടൊഴുകുന്ന നദി പലയിടത്തും പരന്നും ഒഴുകുന്നുണ്ട്.
മിനുസമായ പാറയിൽ വൃക്ഷങ്ങൾക്കിടയിൽ ഇരുന്ന് യാത്രക്കാർ വാരാന്ത്യം ആഘോഷിക്കുന്നു.
അവലംബം Keralamkundu falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരളാദിത്യപുരം ഇംഗ്ലീഷ് വിലാസം https://ml.wikipedia.org/wiki/Keraladithyapuram
കേരളത്തിൽ തിരുവനന്തപുരം നഗരത്തിന്റെ പരിസരത്തുള്ള ഒരു ചെറിയ ഗ്രാമമാണ് കേരളാദിത്യപുരം .
മണ്ണന്തലയിൽ നിന്നും ഒരു കിലോമീറ്റർ അകലെ മണ്ണന്തല- പൗഡിക്കോണം - ശ്രീകാര്യം റൂട്ടിൽ.
അത് സ്ഥിതിചെയ്യുന്നു.
മെയിൻ സെൻട്രൽ റോഡിൽ നിന്ന് 1 കിലോമീറ്ററും, കിഴക്കേകോട്ടയിൽ നിന്ന് 11 കിലോമീറ്ററുമാണ് ദൂരം.
തിരുവനന്തപുരത്തടുത്തുള്ള വിമാനത്താവളം തിരുവനന്തപുരം ഇന്റർനാഷണൽ എയർപോർട്ടാണ്, ഏറ്റവും അടുത്തുള്ള റെയിൽവേ സ്റ്റേഷൻ തിരുവനന്തപുരത്ത് നിന്ന് 10 കിലോമീറ്റർ അകലെയാണ്.
കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ പതിവായി ഇവിടേയ്ക്ക് ബസ് സർവീസ് നടത്തുന്നുണ്ട്.
ജനസംഖ്യയിൽ ഭൂരിഭാഗവും ഹിന്ദുക്കളാണ്.
ഹിന്ദു, ക്രിസ്ത്യാനികൾ, മുസ്ലീങ്ങൾ എന്നിവർ ഈ പച്ചപ്പുള്ള ഗ്രാമത്തിൽ സമാധാനത്തോടെ സഹകരിക്കുന്നു.
കേരളി
ഒരു മലയാള ഭാഷാ വൃത്തമാണ് 'കേരളി' ലക്ഷണം
'ജതം തഗം ഗം വരും കേരളിക്ക്' അവലംബം ↑ വൃത്തമഞ്ജരി,ഏ.
കിഞ്ചൽ ദേവ് ഇംഗ്ലീഷ് വിലാസം https://ml.wikipedia.org/wiki/Kinjal_Dave
ഗുജറാത്തിൽ നിന്നുള്ള ഒരു ഇന്ത്യൻ നാടോടി ഗായികയും നടിയുമാണ് കിഞ്ചൽ ദേവ് (ജനനം: 24 നവംബർ 1999).
2016 ലെ "ചാർ ചാർ ബംഗഡിവാലി ഗഡി" എന്ന ഗാനത്തിലൂടെ അവർ ശ്രദ്ധ നേടി.
കിഞ്ചൽ 1999 നവംബർ 24 ന് അവർ ഗുജറാത്തിലെ പത്താനടുത്തുള്ള ഒരു ഗ്രാമത്തിൽ അദ്വൈത ബ്രാഹ്മണ കുടുംബത്തിൽ ജനിച്ചു.
"ജൊനാദിയോ" എന്ന ഗുജറാത്തി ഗാനത്തിലൂടെയാണ് അവർ സംഗീത വ്യവസായത്തിൽ അരങ്ങേറ്റം കുറിച്ചത്.
2016-ൽ പുറത്തിറങ്ങിയ "ചാർ ചാർ ബംഗഡിവാലി ഗഡി" എന്ന ചാർട്ട്ബസ്റ്റർ ഗാനത്തിലൂടെ ദേവ് പ്രശസ്തിയിലേക്ക് ഉയർന്നു.
അവർക്കും അവരുടെ പ്രസാധകരായ RDC മീഡിയയ്ക്കും സ്റ്റുഡിയോ സരസ്വതി സ്റ്റുഡിയോയ്‌ക്കും എതിരെ റെഡ് റിബൺ എന്റർടൈൻമെന്റും ഓസ്‌ട്രേലിയയിൽ നിന്നുള്ള ഗുജറാത്തി ഗായകനായ കാർത്തിക് പട്ടേലും (കത്തിയവാഡി കിംഗ് എന്നും അറിയപ്പെടുന്നു) പകർപ്പവകാശ ലംഘനത്തിന് കേസെടുത്തു.
ചെറിയ മാറ്റങ്ങളോടെ തന്റെ യഥാർത്ഥ ഗാനത്തിന്റെ പകർപ്പാണ് ഈ ഗാനമെന്ന് പട്ടേൽ അവകാശപ്പെട്ടു.
ദേവിന്റെ ഗാനം പുറത്തിറങ്ങുന്നതിന് മൂന്ന് മാസം മുമ്പാണ് അദ്ദേഹത്തിന്റെ ഗാനം യൂട്യൂബിൽ അപ്ലോഡ് ചെയ്തത്.
2014-ൽ മനുഭായ് റബാരി എഴുതിയ ഒരു യഥാർത്ഥ ഗാനമാണിതെന്ന് ദേവ്  അവകാശപ്പെട്ടു.
2019 ജനുവരിയിൽ, അഹമ്മദാബാദ് കൊമേഴ്‌സ്യൽ കോടതി കേസ് തീർപ്പാക്കുന്നതുവരെ ഗാനം ഉപയോഗിക്കുന്നതിൽ നിന്ന് ദേവിനെ വിലക്കി.
ഒരു മാസത്തിനുശേഷം ഗുജറാത്ത് ഹൈക്കോടതി ഈ നിയന്ത്രണം നീക്കി.
2019 ഏപ്രിലിൽ, അധികാരപരിധിയിലെ പ്രശ്നം ചൂണ്ടിക്കാട്ടി അഹമ്മദാബാദ് വാണിജ്യ കോടതി കേസ് തള്ളിക്കളഞ്ഞു.
2019 സെപ്റ്റംബറിൽ അഹമ്മദാബാദ് സിവിൽ കോടതിയാണ് പുതിയ പകർപ്പവകാശ ലംഘന നോട്ടീസ് പുറപ്പെടുവിച്ചത്.
ഡേവിന്റെ പ്രസാധകരായ RDC മീഡിയയും സരസ്വതി സ്റ്റുഡിയോയും പകർപ്പവകാശ ലംഘനം അംഗീകരിക്കുകയും അവരുടെ പ്ലാറ്റ്‌ഫോമുകളിൽ നിന്ന് ഗാനം നീക്കം ചെയ്യാൻ സമ്മതിക്കുകയും ചെയ്തു.
അവരുടെ മറ്റ് ഗുജറാത്തി ഗാനങ്ങൾ "ചാർ ചാർ ബംഗ്ഡി വാലി ഗഡി", "അമേ ഗുജറാത്തി ലേരി ലാല", "ചോട്ടേ രാജ", "ഘടേ തോ ഘാതേ സിന്ദഗി", "ജയ് ആധ്യാശക്തി ആരതി", "ധൻ ചേ ഗുജറാത്ത്", "മഖൻ ചോർ" എന്നിവയും ഉൾപ്പെടുന്നു.
2018-ലെ ഗുജറാത്തി ചിത്രമായ ദാദാ ഹോ ദിക്രിയിലൂടെയാണ് അവർ അഭിനയരംഗത്തേക്ക് വന്നത്.
2019-ൽ അവർ ഭാരതീയ ജനതാ പാർട്ടിയിൽ അംഗമായി.
2019-ൽ, 12-ാമത് ഗൗരവ്വന്ത ഗുജറാത്തി അവാർഡുകളിൽ അവർക്ക് ഗൗരവ്ശാലി ഗുജറാത്തി അവാർഡ് ലഭിച്ചു.
2020-ൽ, സംഗീത വിഭാഗത്തിൽ അവർക്ക് ഫീലിംഗ്സ് പ്രൈഡ് ഓഫ് ഇന്ത്യ അവാർഡ് ലഭിച്ചു.
2018ൽ പവൻ ജോഷി എന്ന വ്യവസായിയുമായി ദേവിന്റെ വിവാഹനിശ്ചയം നടന്നു.
ഡിസ്ക്കോഗ്രാഫി സിംഗിൾസ് ജോനാഡിയോ (2016) കനയ്യ (2017) ഗണേശ (2017) ഛോട്ടേ രാജ (2017) ലെറി ലാല (2017) മൗജ് മാ (2018) കിഞ്ചൽ കണക്ഷൻ (2018) നവരത് (2019) ജയ് ആധ്യശക്തി ആരതി (2019) ധൻ ഛേ ഗുജറാത്ത് (2019) ശംഭു ധുൻ ലഗി (2019) പൈസ ഛേ തോ പ്രേം ഛേ (2019) റൂട്ട് ബവാരി (2019) മഖാഞ്ചോർ (2019) Bhailu Halya Jaan Ma (2020) കില്ലോൾ (2020) ശിവ ഭോല (2020) Mono To Mata Se (2020) വ്രജ് മാ വേലോ ആയ് (2020) ഭായി നോ മെൽ പാഡി ഗയോ (2020) വാഗ്യോ റെ ധോൾ (2020) മഹാകൽ (2020) റാണാജി (2020) ഖമ്മ ഖോഡൽ (2021) പാർനെ മാരോ വീരോ (2021) ഏ മാ (2021) കിഞ്ചൽ കണക്ഷൻ - 2 (2021) ജിവി ലെ (2021) അവലംബം പുറംകണ്ണികൾ Official website Gujarati Song Lyrics
കിടങ്ങന്നൂർ ഇംഗ്ലീഷ് വിലാസം https://ml.wikipedia.org/wiki/Kidangannoor
9°17′45″N 76°41′0″E ﻿ / ﻿ 9.29583°N 76.68333°E ﻿ / 9.29583; 76.68333 ആറന്മുള ഗ്രാമപഞ്ചായത്തിൽ സ്ഥിതി ചെയ്യുന്ന  ഒരു പ്രദേശമാണ് കിടങ്ങന്നൂർ .
കോഴഞ്ചേരി - പന്തളം റോഡിൽ, ആറന്മുളയ്ക്കും മായലുമണ്ണിനും ഇടയിലായാണ്  ഈ പ്രദേശം.
കിടങ്ങന്നൂരിനു സമീപമാണ്  ആറന്മുള വിമാനത്താവളം നിർമിച്ചുകൊണ്ടിരിക്കുന്നത്.
വിദ്യാഭ്യാസ മേഖലയിലും, കലാ-സാംസ്കാരിക മേഖലയിലും വളരെയധികം പുരോഗതി നേടിയ ഭൂപ്രദേശമാണ്  ഇത്.
കിഞ്ചെഗ ദേശീയോദ്യാനം
കിഴക്കൻ ആസ്ത്രേലിയയിൽ ന്യൂ സൗത്ത് വെയിൽസിന്റെ ഏറ്റവും പടിഞ്ഞാറായി സ്ഥിതിചെയ്യുന്ന ദേശീയോദ്യാനമാണ് കിഞ്ചെഗ ദേശീയോദ്യാനം .
സിഡ്നിയിൽ നിന്നും പടിഞ്ഞാറായി ഏകദേശം 840 കിലോമീറ്റർ ദൂരെയായും ബ്രോക്കൺ ഹില്ലിൽ നിന്നും തെക്കി-കിഴക്കായി 111 കിലോമീറ്റർ ദൂരെയായുമുള്ള ഈ ദേശീയോദ്യാനം 44,259 ഹെക്റ്റർ പ്രദേശത്ത് വ്യാപിച്ചു കിടക്കുന്നു.
മെനിന്ദി  പട്ടണവുമായി ഇത് ചേർന്നു കിടക്കുന്നു.
ഈ ദേശീയോദ്യാനത്തിന്റെ കിഴക്കൻ അറ്റത്ത് ഡാർലിങ് നദി ഉണ്ട്.
ഡാർലിങ് നദിയിലൂടെ സഞ്ചരിച്ചിരുന്ന പ്രാദേശിക ജനവിഭാഗമായ പാർകാന്റ്ജി ജനങ്ങൾ ഉപേക്ഷിച്ചുപോയ കരകൗശലവസ്തുക്കളാൽ ഈ ദേശീയോദ്യാനം പ്രശസ്തമാണ്.
കിടങ്ങനാട് ബസ്തി ഇംഗ്ലീഷ് വിലാസം https://ml.wikipedia.org/wiki/Kidanganad_basti സുൽത്താൻ ബത്തേരിയിലെ ജൈന ബസ്തി
മധ്യകാല ജൈന ബസ്തികളിൽ പ്രധാനപ്പെട്ടതാണ്.
കിടങ്ങനാട് ബസ്തി എന്നറിയപ്പെട്ടിരുന്ന സുൽത്താൻ ബത്തേരിയിലെ ജൈന ബസ്തി.
വിജയനഗര ശൈലിയിലാണ് ഇതിന്റെ നിർമ്മാണം.
വാസ്തുശില്പകലയിൽ  മികച്ചുനില്ക്കുന്ന  ജൈനക്ഷേത്രമാണിത്.
ബത്തേരി അങ്ങാടിയുടെ പടിഞ്ഞാറെ അറ്റത്താണ് കൂറ്റൻ ശിലാപാളികൾ നിറഞ്ഞ ഈ അമ്പലം.
ഈ ക്ഷേത്രത്തിനു ചുറ്റുമായി തകർന്നുപോയ ചില ക്ഷേത്രങ്ങളുടെ അവശിഷ്‌ടങ്ങളും കാണാം.
ഇപ്പോൾ പുരാവസ്‌തു വകുപ്പിന്റെ സംരക്ഷണയിലാണ്‌ ഈ സ്ഥലം.
13 ആം നൂറ്റാണ്ടിലെ ജൈനമത പ്രചാരകനായിരുന്ന ഹൊയ്സാല രാജവംശത്തിൽപെട്ട വിഷ്ണുവർദ്ധനാണ് ക്ഷേത്രം നിർമിച്ചത്.
രാജ്യത്ത് നിലവിലുള്ള മൂന്ന് പ്രധാന ജൈനക്ഷേത്രങ്ങളിൽ ഒന്നാണിത്.
ബ്രിട്ടീഷ് ഭരണകാലത്ത് കോൺവാലീസ് പ്രഭുവിനോട് യുദ്ധം ചെയ്ത ടിപ്പു സുൽത്താൻ ക്ഷേത്രത്തെ തന്റെ ആയുധപ്പുരയാക്കിയതിനാൽ ടിപ്പുവിന്റെ കോട്ടയെന്ന പേരിലും ഇതറിയപ്പെട്ടിരുന്നു.
മുഖമണ്ഡപം, ഗർഭഗൃഹം, ആർമ മണ്ഡപം, മഹാമണ്ഡപം എന്നിവയടങ്ങിയ ക്ഷേത്രത്തിന്റെ കവാട ഗോപുരങ്ങളും മുഖമണ്ഡപവും നേരത്തേ തകർന്നിരുന്നു.
ബസാൾട്ട് (കൃഷ്ണശില) ഉപയോഗിച്ചാണ്  ക്ഷേത്രത്തിന്റെ മേൽക്കൂരയും ചുവരും പണിതിരുന്നത്.
നവീകരണ പ്രവർത്തനങ്ങൾ
ആർക്കിയോളജിക്കൽ സർവേ ഓഫ് ഇന്ത്യയുടെ നേതൃത്വത്തിൽ നവീകരണ പ്രവർത്തനങ്ങൾ നടക്കവെ 2014 ഒക്ടോബറിൽ ക്ഷേത്രത്തിന്റെ ഒരു ഭാഗം തകർന്നു.
കിടങ്ങയം ഇബ്രാഹിം മുസ്ലിയാർ
ഇരുപതാം നൂറ്റാണ്ടിൽ മലബാറിൽ ജീവിച്ചിരുന്ന ബ്രിട്ടീഷ് വിരോധിയും, മത പണ്ഡിതനും സൂഫി ചിന്തകനുമായിരുന്നു കിടങ്ങയം കെ ടി ഇബ്രാഹിം മുസ്ലിയാ൪.
ബ്രിട്ടീഷ് വിരുദ്ധപ്രവർത്തനങ്ങൾ കാരണം മലബാർ കലാപ കാലത്തെ പ്രധാന നോട്ടപുള്ളിയായിരുന്ന ഇദ്ദേഹം സമര നായകൻ ആലിമുസ്ലിയാരുടെ പ്രധാന ശിഷ്യന്മാരിൽ ഒരാളാണ്.
1896 ൽ പട്ടിക്കാട്മുഹ്യുദ്ദീ൯ ഫാത്തിമ ദമ്പതികളുടെ മകനായി ജനനം.
താഴെക്കോട് കുഞ്ഞലവി മുസ്ലിയാ൪, അമാനത്ത് ഹസ്സൻകുട്ടി മുസ്ലിയാ൪, കരിമ്പനക്കൽ അഹമ്മദ് മുസ്ലിയാ൪ , നെല്ലിക്കുത്ത് ആലി മുസ്ലിയാ൪ എന്നീ ഗുരുക്കന്മാരിൽ നിന്നും ഖുർആൻ ഹദീസ് കർമ്മ ശാസ്ത്രം, വിശ്വാസ ശാസ്ത്രം, ഗോള ശാസ്ത്രം, തസ്സവുഫ് എന്നിവയിൽ പ്രാവീണ്യം കരസ്ഥമാക്കി.
തുടർന്ന് ഗുരുവിനോടൊപ്പം നിസ്സഹകരണ പ്രസ്ഥാനം , കുടിയാൻ സംഘം , ഖിലാഫത്ത് സഭ പ്രവർത്തനങ്ങളിൽ സജീവമായി ബ്രിട്ടീഷ് വിരുദ്ധ രംഗത്ത് നിലകൊണ്ടു.
ആലി മുസ്ലിയാരിൽ നിന്ന് ഖാദിരിയ്യ ത്വരീഖത്ത് സ്വീകരിച്ചു അദ്ധ്യാത്മ മേഖലയിലേക്കും ചുവടുകൾ വെച്ചു .
പാണ്ഡിത്യ പെരുമയാൽ ഗുരുവിന്റെ നിർദ്ദേശപ്രകാരം അലനല്ലൂർ ദർസ് അധ്യാപക സ്ഥാനം ഏറ്റെടുത്തു.
മലബാർ പ്രക്ഷോഭത്തിൽ ആലി മുസ്ലിയാർ അറസ്റ്റു ചെയ്യപ്പെട്ടപ്പോൾ ബ്രിട്ടീഷുകാർക്കെതിരെ പൊരുതാൻ ആഹ്വാനം ചെയ്തതിന്റെ പേരിൽ അറസ്ററ് ചെയ്യപ്പെടുന്നതിനു മുൻപ് അധ്യാപകവൃത്തി മറ്റൊരാൾക്ക് കൈമാറി ഖിലാഫത്ത് പ്രവർത്തകരോടൊപ്പം ഒളിവുപ്രവർത്തനങ്ങളിൽ ഏർപ്പെട്ടു.
ചെമ്പ്രശ്ശേരി തങ്ങൾ പിടിക്കപ്പെട്ടതോടെ പോലീസ് വലയത്തിലായ മുസ്ലിയാരെ ബെല്ലാരി , ആന്തമാൻ ദ്വീപിലേക്കോ നാട് കടത്താനുള്ള നീക്കം നടന്നെങ്കിലും പോലീസുകാരുടെ കണ്ണ് വെട്ടിച്ചു മുസ്ലിയാർ കാളവണ്ടിയിലെ വൈക്കോലിനുള്ളിൽ കയറി കൂടി രക്ഷപ്പെട്ടു.
പന്ത്രണ്ട് കൊല്ലത്തെ അജ്ഞാത വാസത്തിനു ശേഷം 1933 ഇൽ തിരിച്ചെത്തി.
അപ്പോഴേക്കും സൂഫിസത്തിലെ നിരവധി ഘട്ടങ്ങൾ താണ്ടി അദ്ധ്യാത്മ ജീവിതത്തിൽ ഗുരുതുല്യ സ്ഥാനം ആർജ്ജിച്ചിരുന്നു.
ദേശാടന -പ്രവാസ ജീവിതത്തിൽ പല സ്ഥലങ്ങൾ സന്ദർശിക്കുകയും നിരവധി സൂഫി വര്യൻമാരുടെ ശിഷ്വത്വം നേടുകയും , വൈദ്യശാസ്ത്രം, ചരിത്രം, രാഷ്ട്രമീമാംസ,ഭാഷാശാസ്ത്രം, ജ്യോതിശാസ്ത്രം തുടങ്ങിയ പല വിഷയങ്ങളിൽ അവഗാഹം നേടുകയും, 18 ഓളം ഭാഷകളിൽ എഴുതാനും വായിക്കാനും സംസാരിക്കാനും കഴിവ് ആർജ്ജിക്കുകയും ചെയ്തു.
നിരവധി ഗ്രന്ഥങ്ങൾ രചിച്ച ഇദ്ദേഹം മുണ്ടത്ത്പള്ളി, പട്ടിക്കാട്, കരുവാരക്കുണ്ട്, മുള്ളിയാകു൪ശി, കിടങ്ങയം മേൽമുറി , കായംകുളം തുടങ്ങിയ സ്ഥലങ്ങളിൽ മുദരിസ്സ് ആയി സേവനമനുഷ്ടിച്ചിട്ടുണ്ട്.
പൂന്താവനം അബ്ദുള്ള മുസ്ലിയാ൪ ,പാലോളി കുഞ്ഞീദു മുസ്ലിയാ൪, അമാനത്ത് കോയണ്ണി മുസ്ലിയാ൪, ഓമച്ചപ്പുഴ അബൂബക്൪ക്കുട്ടി മുസ്ലിയാ൪, തഴവ മുഹമ്മദ്കുഞ്ഞ് മൌലവി , കിടങ്ങയം പുഴക്കൽ വലിയ ഇബ്രാഹിം മുസ്ലിയാർ എന്നിവ൪ ശിഷ്യ൯മാരിൽ പ്രമുഖരാണ്.
1951ൽ കാായംകുുളത്തു വെച്ച് മരണപ്പെട്ടു.
പ്രധാന രചനകൾ മലബാർ ചരിത്രം (അറബി മലയാളം) ഖവാഇദെ ഉർദു മുഅജമുല്ലുഗത്ത് മഖ്സനുൽ മുഫ്റദാത്തിഫിത്തിബ്ബ് (1930) അല്ലഫൽ അലിഫ്‌ വ്യാഖ്യാനം അൽ വിലായത്തു വൽ കറാമ ഖണ്ഡനം മ൯ഖൂസ് മൗലീദ് അവലംബം
കിടങ്ങറ ഇംഗ്ലീഷ് വിലാസം https://ml.wikipedia.org/wiki/Kidangara കിടങ്ങറയിലൂടെ കടന്നുപോകുന്ന എ.സി. റോഡും , പുത്തനാറും
ആലപ്പുഴ ജില്ലയിലെ ( കേരളം , ഇന്ത്യ ) കുട്ടനാട് താലൂക്കിലെ വെളിയനാട് പഞ്ചായത്തിൽ ഉൾപ്പെടുന്ന ഗ്രാമമാണ് കിടങ്ങറ .
ആലപ്പുഴ - ചങ്ങനാശ്ശേരി റോഡിൽ ( എ.സി. റോഡ് ) ചങ്ങനാശ്ശേരിയിൽ നിന്ന് ഏഴു കിലോമീറ്റർ പടിഞ്ഞാറു മാറി സ്ഥിതിചെയ്യുന്നു.
കിടങ്ങറ ജംഗ്ഷനിൽ നിന്നും ആലപ്പുഴയ്ക്ക് 25 കി.
മദ്ധ്യകേരളത്തിലെ പ്രധാന നദികളിൽ ഒന്നായ മണിമലയാർ കിടങ്ങറ വഴിയാണ് കടന്നുപോകുന്നത്.
മണിമലയാറിനു മുകളിലൂടെ എ.സി. റോഡിന്റെ പാലമാണ് കിടങ്ങറാപ്പാലം.
പ്രധാന വിദ്യാഭ്യാസ സ്ഥാപനങ്ങൾ ഗവൺമെന്റ് ഹൈസ്കൂൾ, കിടങ്ങറ അവലംബം പുറത്തേക്കുള്ള കണ്ണികൾ
കിടങ്ങൂർ കോളജ് ഓഫ് എഞ്ചിനീയറിങ്
കിടങ്ങൂർ കോളജ് ഓഫ് എഞ്ചിനീയറിങ് The College of Engineering, Kidangoor (CEKGR), കോട്ടയം ജില്ലയിലെ കിടങ്ങൂരിലാണ് സ്ഥിതിചെയ്യുന്നത്.
കൊച്ചിൻ ശാസ്ത്രസാങ്കേതിക സർവ്വകലാശാലയിലാണ് ഈ കോളജ് അഫിലിയേറ്റു ചെയ്തിരിക്കുന്നത്, ആൾ ഇന്ത്യ കൗൺസിൽ ഫോർ ടെക്നിക്കൽ എജ്യൂക്കേഷൻ അംഗീകരിച്ച ഒരു സ്വാശ്രയ സ്ഥാപനമാണിത്.
2000-2001ൽ Co-operative Academy of Professional Education (CAPE) എന്ന സ്ഥാപനത്തിന്റെ കീഴിലാണിതു പ്രവർത്തിക്കുന്നത്.
CAPE കേരളാ സർക്കാറിന്റെ സഹകരണവകുപ്പിന്റെ കീഴിലുള്ള സ്വാശ്രയസ്ഥാപനമാണ് കേപ്പ്.
സുപ്രീം കോടതി ഉത്തരവു പ്രകാരം ലാഭേച്ഛകൂടാതെ പ്രവർത്തിക്കുന്ന സ്ഥാപനമാണിത്.
കോഴ്സുകൾക്ക് ആൾ ഇന്ത്യ കൗൺസിൽ ഫോർ ടെക്നിക്കൽ എജ്യൂക്കേഷൻ അംഗീകാരം നൽകിയിരിക്കുന്നു.
സംസ്ഥാന സർക്കാർ, 5 ബി ടെക്ക് ബിരുദങ്ങൾക്ക് അംഗീകാരം നൽകിയിട്ടുണ്ട്.
പ്രവേശനം കേരള സർക്കാരിന്റെ കേന്ദ്രീയ നിർദ്ദേശപ്രകാരമാണ്.
പൊതുപ്രവേശനപരീക്ഷയിലെ സ്ഥാനമാണ് തിരഞ്ഞെറ്റുപ്പിനുള്ള മാനദണ്ഡം.
2003 മുതൽ 50% സീറ്റുകലും സർക്കാർ ക്വാട്ടയിലുള്ളതാണ്.
35% സീറ്റുകൾ മാനേജുമെന്റ് കൈകാര്യം ചെയ്യുന്നു.
15% സിറ്റുകൾ പ്രവാസികൾക്കുള്ളതാണ്.
ബി ടെക്ക് ഡിഗ്രിയിൽ 6 സ്ട്രിമുകളിൽ ഉണ്ട്.
വയർ ലെസ് ടെക്നോളജിയിൽ എം. ടെക്കും ഉണ്ട്.
Stream No. of seats Civil Engineering 66 Computer Science Engineering 66 Electrical Electronics Engineering 66 Electronics Communication Engineering 66 Electronics Instrumentation Engineering 66 Information Technology 50
കൂടുതലുള്ള 10% സിറ്റുകൾ ലാറ്ററൽ എൻട്രി വിദ്യാർത്ഥികൾക്കാണ്.
Academic Year Number of Students Placed Companies 2005 Data not available Data not available 2006 Data not available Data not available 2007 85 Infosys, CTS, UST, Wipro, HCL, IBS, Mahindra Satyam, Tata Elxsi, Honeywell, Reliance Industries 2008 94 Infosys, CTS, UST, Wipro, HCL, IBS, Mahindra Satyam, Nokia Siemens, Tata Elxsi 2009 Data not available Data not available 2010 9 Patni Computers,Speridian 2011 129 Accenture, Infosys, Igate Patni, IBS, HCL Infosystems,UST, Wipro, Paladion, 6 Dee 2012 63 Accenture, Infosys, UST, Speridian ഇതും കാണൂ Cochin University of Science and Technology List of Engineering Colleges in Kerala അവലംബം
കിഞ്ചനവർത്തമാനം
ചെമ്മനം ചാക്കോ രചിച്ച ഗ്രന്ഥമാണ് കിഞ്ചനവർത്തമാനം .
ഹാസ്യസാഹിത്യത്തിനുള്ള 1995-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു
കിടക്ക ഇംഗ്ലീഷ് വിലാസം https://ml.wikipedia.org/wiki/Mattress ഒരു അത്യാധുനിക കിടക്ക
തുണികൾ കൊണ്ടോ, ചില പ്രത്യേക തരം പുല്ലുകൾ കൊണ്ടോ, മൃഗങ്ങളൂടെ രോമങ്ങൾ കൊണ്ടോ നിർമ്മിച്ചതും, കിടക്കുവാനും, ഉറങ്ങുവാനുമായി ഉപയോഗിക്കുന്നതുമായ ഒരു തരം പായയെയോ അല്ലെങ്കിൽ മെത്തയെയോ ആണ് കിടക്ക എന്ന് പറയുന്നത്.
ആംഗലേയത്തിൽ(ഇംഗ്ലീഷ്) ഇതിനെ മാട്രസ് (Mattress) എന്ന് പറയുന്നു.
പഞ്ഞി, ചകിരി,സ്പോഞ്ച് എന്നിവ ഉൾപ്പെടുത്തിയും കിടക്കകൾ നിർമ്മിക്കാറുണ്ട്.
തറയിലോ അല്ലെങ്കിൽ കട്ടിലിനു മുകളിലോ ആയാണ് കിടക്ക സാധാരണ വിരിക്കാറുള്ളത്.
ആധുനികയുഗത്തിൽ സ്പ്രിംഗുകളൂം (Spring), ഇലാസ്റ്റിക്കുകളൂം (Elastic) ഘടിപ്പിച്ച് തയ്യാറാക്കിയതും, മനുഷ്യശരീരാകൃതിക്കനുസരിച്ച് കുഴിയുന്നതും, വികസിക്കുന്നതുമായ അത്യാധുനിക കിടക്കകളും വിപണിയിൽ സുലഭമാണ്.
ശിലായുഗകാലഘട്ടങ്ങളിലാണ് കിടക്കളുടെ ആവിർഭാവം എന്ന് ചരിത്രരേഖകൾ വ്യക്തമാക്കുന്നുണ്ട്.
ആദ്യകാലങ്ങളിൽ തറയിൽ വിരിച്ച് ഉപയോഗിച്ചിരുന്ന കിടക്കകൾ, പൊടിയിൽ നിന്നും, അഴുക്കു പറ്റുന്നതിൽ നിന്നും രക്ഷിക്കുന്നതിനു വേണ്ടിയാണ് കട്ടിലിലേക്ക് മാറ്റിയതെന്നും അന്നു മുതൽ കട്ടിലുകൾ പ്രചാരത്തിലായെന്നും കരുതുന്നു.
കിടക്കവിരി, തലയിണ, പുതപ്പ്, എന്നിവ കിടക്കയുടെ കൂടെ ഉപയോക്താവിന്റെ ആവശ്യാനുസരണം സാധാരണയായി ഉപയോഗിച്ചു വരുന്നവയാണ്.
കിടക്കയുടെ ആംഗലേയ നാമമായ മാട്രസ് എന്നത് ഒരു അറബിക് വാക്കിൽ നിന്നും ഉത്ഭവിച്ചതാണ്.
അവലംബം പുറത്തേക്കുള്ള കണ്ണികൾ Mattresses എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരളസംസ്ഥാന ചലച്ചിത്രപുരസ്കാരം 2014 ഇംഗ്ലീഷ് വിലാസം https://ml.wikipedia.org/wiki/Kerala_State_Film_Awards_2014
കേരള സർക്കാറിന്റെ 2014-ലെ സംസ്ഥാന ചലച്ചിത്ര അവാർഡുകൾ 2015 ഓഗസ്റ്റ് 10-നു് തിരുവനന്തപുരത്ത് പ്രഖ്യാപിച്ചു .
ചലച്ചിത്രത്തിനു ലഭിച്ച പുരസ്കാരങ്ങൾ പുരസ്കാരം ചലച്ചിത്രം സം‌വിധായകൻ മികച്ച ചിത്രം ഒറ്റാൽ ജയരാജ് മികച്ച രണ്ടാമത്തെ ചിത്രം മൈ ലൈഫ്‌ പാർട്‌ണർ എം.ബി. പത്മകുമാർ മികച്ച ജനപ്രിയ ചിത്രം ഓം ശാന്തി ഓശാന ജൂഡ് ആന്റണി ജോസഫ് മികച്ച കുട്ടികളുടെ ചിത്രം അങ്കുരം ടി. ദീപേഷ് വ്യക്തിഗത പുരസ്കാരങ്ങൾ പുരസ്കാരം ലഭിച്ച വ്യക്തി ചലച്ചിത്രം / കൃതി സംവിധാനം സനൽ കുമാർ ശശിധരൻ ഒരാൾപൊക്കം തിരക്കഥ അഞ്ജലി മേനോൻ ബാംഗ്ലൂർ ഡെയ്സ് അവലംബിത തിരക്കഥ രഞ്ജിത്ത് ഞാൻ കഥ സിദ്ധാർത്ഥ് ശിവ ഐൻ മികച്ച നടി നസ്രിയ നസീം ഓം ശാന്തി ഓശാന , ബാംഗ്ലൂർ ഡെയ്സ് മികച്ച നടൻ നിവിൻ പോളി 1983 , ബാംഗ്ലൂർ ഡെയ്സ് സുദേവ് നായർ മൈ ലൈഫ് പാർട്ണർ സ്വഭാവനടി സേതുലക്ഷ്മി ഹൗ ഓൾഡ് ആർ യു സ്വഭാവനടൻ അനൂപ് മേനോൻ 1983 , വിക്രമാദിത്യൻ ബാലതാരം മാസ്റ്റർ അദ്വൈത് അങ്കുരം അന്ന ഫാത്തിമ രണ്ടു പെൺകുട്ടികൾ സംഗീതസംവിധാനം രമേഷ് നാരായൺ വൈറ്റ് ബോയ്സ് ഗാനരചയിതാവ് ഒ.എസ്. ഉണ്ണിക്കൃഷ്ണൻ ല.
ഗു പശ്ചാത്തലസംഗീതം ബിജിബാൽ ഞാൻ പിന്നണിഗായിക ശ്രേയ ഘോഷാൽ ഹൗ ഓൾഡ് ആർ യു പിന്നണിഗായകൻ യേശുദാസ് വൈറ്റ് ബോയ്സ് ഛായാഗ്രഹണം അമൽ നീരദ് ഇയ്യോബിന്റെ പുസ്തകം ചിത്രസംയോജനം ലിജോ പോൾ ഓം ശാന്തി ഓശാന കലാസംവിധാനം ഇന്ദു ലാൽ കാവീട് ഞാൻ നിന്നോട് കൂടെയുണ്ട് ലൈവ് സൗണ്ട് സന്ദീപ്‌ കുറിശേരി , ജിജിമോൻ ജോസഫ്‌ ഒരാൾപൊക്കം ശബ്ദമിശ്രണം ഹരികുമാർ വിവിധ ചലച്ചിത്രങ്ങൾ ശബ്ദഡിസൈൻ തപസ് നായക് ഇയ്യോബിന്റെ പുസ്തകം പ്രോസസിംഗ് ലാബ്‌/കളറിസ്റ്റ് രംഗനാഥൻ ഇയ്യോബിന്റെ പുസ്തകം / ബാംഗ്ലൂർ ഡെയ്സ് വസ്ത്രാലങ്കാരം സമീറ സനീഷ് വിവിധ ചലച്ചിത്രങ്ങൾ ഡബ്ബിങ്ങ് ആർട്ടിസ്റ്റ് ആൺ ഹരിശാന്ത് വൈറ്റ് ബോയ്സ് ഡബ്ബിങ്ങ് ആർട്ടിസ്റ്റ് പെൺ വിമ്മി മറിയം ജോർജ്ജ് മുന്നറിയിപ്പ് മേക്കപ്പ്‌മാൻ മനോജ്‌ അങ്കമാലി ഇയ്യോബിന്റെ പുസ്തകം നൃത്തസംവിധാനം സജ്നാ നജാം വിക്രമാദിത്യൻ (ചലച്ചിത്രം) ചലച്ചിത്രഗ്രന്ഥം വി.കെ. ജോസഫ്‌ അതിജീവത്തിന്റെ ചലച്ചിത്രഭാഷ്യങ്ങൾ ചലച്ചിത്ര ലേഖനം അവലംബം
കേരളസംസ്ഥാന ടെലിവിഷൻ പുരസ്കാരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ടെലിവിഷൻ ചാനലുകളിൽ സംപ്രേഷണം ചെയ്യുന്ന പരിപാടികൾക്കും സെൻസർ ചെയ്യുന്ന ഡോക്യുമെന്ററികൾ, ഷോർട്ട് ഫിലിമുകൾ അതിന്റെ പിന്നണിയിൽ പ്രവർത്തിക്കുന്ന മികച്ച നടീനടന്മാർക്കും സാങ്കേതികപ്രവർത്തകർക്കും , ടെലിവിഷൻ പരിപാടികളെ സംബന്ധിക്കുന്ന പുസ്തകങ്ങൾ, ലേഖനങ്ങൾ   എന്നിവയ്ക്കും വർഷാവർഷം നൽകി വരുന്നതാണ് കേരളസംസ്ഥാന ടെലിവിഷൻ പുരസ്കാരം .
കേരളസംസ്ഥാന ചലച്ചിത്ര അക്കാദമിയാണ് ഈ പുരസ്കാരങ്ങൾ എർപ്പെടുത്തുന്നത്.
കേരള സാംസ്കാരികവകുപ്പും ചലച്ചിത്ര അക്കാദമിയും ചേർന്ന് തീരുമാനിക്കുന സ്വതന്ത്രജൂറിയാണ് പുരസ്കാരങ്ങൾ തീരുമാനിക്കുന്നത്.
പുരസ്കാരങ്ങൾ കേരളസംസ്ഥാന ടെലിവിഷൻ പുരസ്കാരം 1998 കേരളസംസ്ഥാന ടെലിവിഷൻ പുരസ്കാരം 1999 കേരളസംസ്ഥാന ടെലിവിഷൻ പുരസ്കാരം 2000 കേരളസംസ്ഥാന ടെലിവിഷൻ പുരസ്കാരം 2001 കേരളസംസ്ഥാന ടെലിവിഷൻ പുരസ്കാരം 2002 കേരളസംസ്ഥാന ടെലിവിഷൻ പുരസ്കാരം 2003 കേരളസംസ്ഥാന ടെലിവിഷൻ പുരസ്കാരം 2004 കേരളസംസ്ഥാന ടെലിവിഷൻ പുരസ്കാരം 2005 കേരളസംസ്ഥാന ടെലിവിഷൻ പുരസ്കാരം 2006 കേരളസംസ്ഥാന ടെലിവിഷൻ പുരസ്കാരം 2007 കേരളസംസ്ഥാന ടെലിവിഷൻ പുരസ്കാരം 2008 കേരളസംസ്ഥാന ടെലിവിഷൻ പുരസ്കാരം 2009 കേരളസംസ്ഥാന ടെലിവിഷൻ പുരസ്കാരം 2010 കേരളസംസ്ഥാന ടെലിവിഷൻ പുരസ്കാരം 2011 കേരളസംസ്ഥാന ടെലിവിഷൻ പുരസ്കാരം 2012 കേരളസംസ്ഥാന ടെലിവിഷൻ പുരസ്കാരം 2013 കേരളസംസ്ഥാന ടെലിവിഷൻ പുരസ്കാരം 2014 കേരളസംസ്ഥാന ടെലിവിഷൻ പുരസ്കാരം 2015 കേരളസംസ്ഥാന ടെലിവിഷൻ പുരസ്കാരം 2016 അവലംബം
കേരളസംസ്ഥാന ചലച്ചിത്രപുരസ്കാരം 2015 ഇംഗ്ലീഷ് വിലാസം https://ml.wikipedia.org/wiki/Kerala_State_Film_Awards_2015
കേരള സർക്കാറിന്റെ 2015-ലെ കേരളസംസ്ഥാന ചലച്ചിത്രപുരസ്കാരം 2016 മാർച്ച് 1-നു് തിരുവനന്തപുരത്ത് പ്രഖ്യാപിച്ചു സാംസ്കാാരിക വകുപ്പു മന്ത്രി തിരുവഞ്ചൂർ രാധാകൃഷ്ണൻ ഉച്ചക്ക് 12 മണിക്കാണു അവാർഡ് പ്രഖ്യാപിച്ചത്.
ആകെ 79 ചിത്രങ്ങളാണു ജൂറിക്കു മുൻപിൽ അവാർഡിനായി പരിഗണിച്ചത്.
സംവിധായകൻ മോഹനാണു ജൂറിയുടെ ചെയർമാൻ.
ജോർജ് കിത്തു, എം.എ. വേണു, സുലക്ഷണ, ശരത്, ബി. ആർ. പ്രസാാദ്, വേണുഗോപാൽ, പ്രേംചന്ദ്, സോമൻ, സി.ആർ. രജമോഹൻ എന്നിവരാണു ചലച്ചിത്ര വിഭാഗത്തിലെ മറ്റു ജൂറി അംഗങ്ങൾ.
എസ്. ജയചന്ദ്രൻ നായർ, രാജീവ് ഗോപാലകൃഷ്ണൻ, പവിത്രൻ, സി.ആർ. രാജമോഹൻ എന്നിവരാണു രചനാവിഭാഗത്തിലെ ജൂറി അംഗങ്ങൾ സനൽ കുമാർ ശശിധരൻ സംവിധാനം ചെയ്ത ഒഴിവു ദിവസത്തെ കളി എന്ന ചലച്ചിത്രം മികച്ച ചലച്ചിത്രമായും, ചാർലി എന്ന ചിത്രത്തിലെ അഭിനയത്തിനു ദുൽഖർ സൽമാൻ മികച്ച നടനായും, ചാർലി , എന്ന് നിന്റെ മൊയ്തീൻ എന്നീ ചിത്രങ്ങളിലെ അഭിനയത്തിനു പാർവ്വതി മികച്ച നടിയായും തെരഞ്ഞെടുക്കപ്പെട്ടു.
സുധി വാത്മീകം , ലുക്കാ ചുപ്പി എന്നീ ചലച്ചിത്രങ്ങളിലെ അഭിനയത്തിനു ജയസൂര്യ , മോഹവലയം എന്ന ചലച്ചിത്രത്തിലെ അഭിനയത്തിനു ജോയ് മാത്യുവിനും , ഒരു സെക്കന്റ് ക്ലാസ് യാത്ര , ലുക്കാ ചുപ്പി എന്നീ ചലച്ചിത്രങ്ങളിലെ അഭിനയത്തിനു ജോജു ജോർജ്ജിനും , അമർ അക്ബർ അന്തോണി എന്ന ചിത്രത്തിലെ അന്നു ഞാനെന്റെ മുറ്റത്തെ മുല്ലയ്ക്കു..
എന്ന ഗാനം പാടിയതിനു ശ്രേയ ജയദീപിനും ജൂറിയുടെ പ്രത്യേക പരാമർശങ്ങൾ ലഭിച്ചു.